دەسەگە لە بەیاننامەیگ رەسیە ئاژانس شەفەق نیوز وت: پلەی گەرمی لە گشت ناوچەیل وڵاتەگە نزیک رووژ وەرجە خوەیە، و دیاری کرد ک پلەی گەرمی مەزن لە بەغداد و دیوانیە ٤٧، و لە دهۆک و سلێمانی ٤٣، و لە سەڵاحەدین و ئەنبار و کەرکوک و بابل ٤٦، و لە کەربەلا و نەجەف و ناسریە و موسەنا و دیالە ٤٨، و لە بەسرە رەسێدە ٥٠ پلەی سەدی.
وتیش؛ سوو یەکشەممە لە گشت وڵاتەگە رووشنە، و پلەی گەرمی لە ناوچەی باشوور نزیک رووژ وەرجە خوەیە، و لە ناوچەی باکوور و ناوڕاس کەمیگ بەرزەو بوود.
وتیش؛ رووژ دووشەممە، لە گشت ناوچەیل وڵاتەگە رووشنە، و پلەی گەرمی لەش بەشەیل ناوڕاس و باکوور نزیک رووژ وەرجە خوەیە، و لە ناوچەی باشوور کەمیگ بەرزەو بوود.
دیاری کرد ک رووژ سێشەممە، پلەی گەرمی لە گشت ناوچەیل وڵاتەگە نزیک رووژ وەرجە خوەیە.
بەیاننامەگە وتیش؛ کەشوهەوای رووژ چوارشەممەی ئایندە لە گشت وڵاتەگە رووشنە، و پلەی گەرمی کەمیگ بەرزەو بوود.
